Diari Oficial de la Generalitat Valenciana


Sumari del DOGV 8314, del 11-06-2018 (2018/5663)

RESOLUCIÓ de 31 de maig de 2018, de la Sotssecretaria de la Conselleria d'Hisenda i Model Econòmic, per la qual es deleguen funcions en matèria de personal en altres òrgans de la Generalitat.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8314

Data del DOGV
:   11-06-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/5663


Data del document
:   31-05-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 31 de maig de 2018, de la Sotssecretaria de la Conselleria d'Hisenda i Model Econòmic, per la qual es deleguen funcions en matèria de personal en altres òrgans de la Generalitat. [2018/5663]  
D'acord amb el Programa Operatiu FEDER 2014-2018 de la Comunitat Valenciana, s'ha procedit al nomenament de personal tècnic, mitjançant la fórmula de nomenament de personal interí adscrit a programes temporals, per a donar suport a la gestió, control i desenvolupament de les activitats d'aquest programa. Així, en els últims mesos, s'ha anat assignat personal a les diferents unitats directives de la Generalitat que estan executant operacions vinculades a aquest programa.  
Si bé el personal incorporat té una dependència orgànica d'aquesta conselleria i en concret de la Direcció General de Finançament i Fons Europeus, estan desenvolupant les seues funcions en les diferents conselleries i organismes, sota les ordres directes dels centres directius als quals han sigut assignats.  
En aquestes condicions s'han posat de manifest diversos problemes d'ordre tècnic, com ara els derivats del control horari, permisos, llicències i vacances, que dificulten la gestió diària.  
Davant les dificultats sorgides per a la gestió ordinària de les funcions encomanades a aquest personal, i amb vista a una major eficàcia, cal delegar el control de l'horari de treball, permisos, llicències i vacances, en altres òrgans administratius.  
Per tot això la sotssecretària de la Conselleria d'Hisenda i Model Econòmic, d'acord amb el que preceptuen els articles 63 i 69 de la Llei 5/1983, de 30 de desembre, del Consell resol:  
  
Primer  
Delegar en les respectives sotssecretaries i responsables de personal dels diferents òrgans gestors del Programa Operatiu FEDER 2014-2018, les facultats atribuïdes per la normativa vigent en matèria de control del compliment dels horaris de treball, permisos, llicències i vacances, respecte del personal tècnic de programa temporal assignat per la Direcció General de Finançament i Fons Europeus per a exercir les seues funcions en aquestes unitats, a aquest efecte els serveis gestors de personal efectuaran els canvis que siguen procedents en la Guia de persones.  
  
  
Segon  
La delegació de facultats a què es refereix la present resolució s'entén sense perjudici que, en qualsevol moment, l'òrgan delegant puga sol·licitar el coneixement i resolució de qualsevol assumpte o expedient dels compresos en aquesta.  
  
Tercer  
Sempre que es faça ús de la delegació de funcions continguda en aquesta resolució haurà de fer-se constar aquest aspecte, segons estableix l'article 63 de la Llei del govern i l'article 9 de la Llei 40/2015, d'1 d'octubre, de règim jurídic del sector públic.  
  
Quart  
En cas de vacant, absència o malaltia dels titulars dels òrgans a favor dels quals s'han efectuat les delegacions s'ajustarà al que es disposa en l'article 13 de la Llei 40/2015, de règim jurídic del sector públic.  
  
  
Cinqué  
La present resolució entrarà en vigor l'endemà de la publicació en el Diari Oficial de la Generalitat Valenciana.  
  
València, 31 de maig de 2018.- La sotssecretària: Zulima Pérez i Seguí.